Hesiodas

Hesiodas arba Heziodas () – graikų poetas ir rapsodas, gyvenęs apie 700 m. pr. m. e., vienas pirmųjų graikų ir visos Europos poetų. Kilęs iš Askros Bojotijoje. Hesiodo tėvas buvo paprastas žemdirbys, brolis Persas, papirkęs teisėjus, pasisavino Hesiodo palikimą.Hesiodas, Antikos žodynas, p. 189, Vilnius, „Alma Litera“ 2008 m. ISBN 9-986-02562-1 Pasak paties poeto, savo talentą gavęs vaikystėje iš mūzų, kurios pasirodžiusios jam ganant avis.Hesiod, Encyclopaedia Britannica. Nuoroda tikrinta 2020-11-22.

 Kūriniai 
Išlikę du hegzametru sukurti Hesiodo epai – „Darbai ir dienos“ ir „Teogonija“. „Darbai ir dienos“ laikoma pirmąja Europos didaktine poema, turėjusia įtakos ir naujųjų laikų kūrybai, tarp jų ir lietuvių literatūros klasikui Kristijonui Donelaičiui, bei jo „Metams“.Karolina Sadauskaitė, Čekijos lituanistams dėstantis V. Šeferis: Donelaičio „Metai“ yra kaip senas šeimyninis nuotraukų albumas, Bernardinai, 2019-07-12. Nuoroda tikrinta 2020-11-22. Poema be siužeto, veikėjų, skirta broliui Persui sugrąžinti į tiesos kelią.Germanas Hafneris, „Žymūs antikos žmonės“, Heziodas, p. 136. Vilnius, Vyturys, 1987 m. Joje aprašomi žemės ūkio darbai, mokoma teisingumo, darbštumo, dievotumo, aukštinamas valstiečio darbas ir buitis. Yra patarlių ir priežodžių. „Teogonija“ – svarbus veikalas vadinamajai Homero religijai pažinti, joje bandoma sutvarkyti senovės graikų dievų panteoną, pateikiama jų hierarchija, genealogija, vaizduojamas Visatos susidarymas, parodoma, kaip iš chaoso pamažu susidarė darnus pasaulis.

 Šaltiniai 

Kategorija:Senovės Graikijos poetai